S-259/2023

Mál þetta höfðaði lögreglustjórinn á Vesturlandi með ákæru 13. október 2023 á hendur ákærða, M-kk-þgf S-kk-þgf R-kk-þgf, kt....,..., Akranesi. Málið var dómtekið 12. desember 2023.

Í ákæruskjali segir að málið sé höfðað gegn ákærða fyrir eftirtalin brot:1.

Umferðar- og vopnalagabrot, með því að hafa mánudaginn 29. maí 2023 ekið bifreiðinni FUG22, sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 45 ng/ml), um Reykjanesbraut við verslunina Sprengisand í Reykjavík og á sama tíma haft í vörslum sínum kylfu (munaskrá 176582 munur 608634), fjaðurhníf (munaskrá 176582 munur 608632) og loftskammbyssu (munaskrá 176582 munur 608631), án þess að hafa til þess heimild, allt sem lögregla fann við leit í bifreiðinni

FUG22.

Mál nr. 007-2023-29495

Telst þetta varða við 1. mgr. sbr. 2. mgr. 50. gr. og 1. mgr. 58. gr., hvort tveggja sbr. 1. mgr. 95. gr. umferðarlaga nr. 77/2019 og 1 mgr. sbr. 2. mgr. 12. gr., b. og c. lið 2. mgr. sbr. 1. mgr. 30. gr., sbr. 36. gr. vopnalaga nr. 16/1998.

2.

Umferðar-, vopna-, og fíkniefnalagabrot, með því að hafa fimmtudaginn 15. júní 2023 ekið bifreiðinni MH773, sviptur ökurétti og óhæfur til að stjórna henni vegna áhrifa áfengis (1,72 ‰ af vínanda greindist í blóðsýni), um Hafnarbraut við Grundargötu á Dalvík og á sama tíma haft í vörslum sínum 0,84 gaf amfetamíni (efnaskrárnúmer 51684) og hníf (munaskrá 177161 munur 610157) sem lögregla fann við leit á ákærða.

Mál nr. 316-2023-10463

Telst þetta varða við 1. mgr. sbr. 3. mgr. 49. gr. og 1. mgr. 58. gr., hvort tveggja sbr. 1. mgr. 95. gr. umferðarlaga nr. 77/2019, 2. gr. sbr. 5. og 6. gr. laga um ávana- og fíkniefni nr. 65/1974; og 2. gr. sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni og b. og c. lið 2. mgr. sbr. 1. mgr. 30. gr. sbr. 36. gr. vopnalaga nr. 16/1998.

3.

Umferðarlagabrot, með því að hafa aðfaranótt laugardagsins 15. júlí 2023 ekið bifreiðinni KJ680, sviptur ökurétti og óhæfur til að stjórna henni örugglega vegna áhrifa áfengis (í blóðsýni greindist vínandi 1,21 ‰) og vegna áhrifa ávana- og fíkniefna (í blóðsýni mældist kókaín 115 ng/ml), um Vesturlandsveg við Hvalfjarðargöng í Hvalfjarðar sveit.

Mál nr. 313-2023-9970

Telst þetta varða við 1. mgr. sbr. 3. mgr. 49. gr., 1. mgr. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðalaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019 með síðari breytingum. Þá er krafist upptöku á 0,84 gaf amfetamíni (efnaskrárnúmer 51684), sem hald var lagt á við rannsókn málsins, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á kylfu (munaskrá 176582 munur 608634), fjaðurhníf (munaskrá 176582 munur 608632) og loftskammbyssu (munaskrá 176582 munur 608631) og hníf (munaskrá 177161 munur 610157), allt sem lögregla lagði hald á við rannsókn máls, með vísan til 1. mgr. 37. gr. vopnalaga nr. 16/1998 og 69. gr. a almennra hegningarlaga nr. 19/1940.

“

Ákærði sótti þing við þingfestingu málsins þann 27. nóvember sl., og óskaði eftir að S-kk-nf K-kk-nf K-kk-nf yrði skipaður verjandi sinn og óskaði jafnframt eftir frest til að ráðfæra sig við verjanda sinn og var málinu frestað til 12. desember sl. Þann dag var ekki sótt þing af hálfu ákærða né tilkynnt um forföll og var málið dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008, með síðari breytingum, enda var þess getið í fyrirkalli, sem ákærða var birt á löglegan hátt, að svo mætti með málið fara. Með vísan til þess og sakargagna verður ákærði sakfelldu r fyrir að hafa framið þau brot sem honum er gefið að sök og réttilega er færð til refsiákvæða í ákæruskjali Samkvæmt sakavottorði ákærða gekkst hann undir lögreglustjórasekt þann 19. nóvember 2018 fyrir akstur undir áhrifum fíkniefna. Var refsing ákveðin 9 0.000 króna sekt. Þann 22. janúar 2019 gekkst ákærði undir 150.000 króna sekt fyrir fíkniefnabrot loks hlaut ákærði dóm þann 26. febrúar 2020 meðal annars fyrir akstur undir áhrifum fíkniefna. Var refsing ákveðin 745.000 króna sekt auk þess sem ákærði var sviptur ökurétti í 4 ár.

Með brotum sínum nú hefur ákærði í þriðja sinn gerst sekur um akstur undir áhrifum áfengis eða fíkniefna.

Ákærði er með dómi þessum meðal annars sakfelldur fyrir akstur undir áhrifum áfengis eða fíkniefna í þrjú skipti.

Refsing ákærða er að virtum sakaferli hans hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna.

Með vísan til þeirra lagaákvæða sem greinir í ákæru verður ákærði sviptur ökurétti ævilangt.

Með vísan til þeirra lagaákvæða sem greinir í ákæru verða gerð upptæk þau fíkniefni og vopn sem lögregla lagði hald á við rannsókn málsins.

Loks verður ákærði með vísan til. 235. gr. laga nr. 88/2008 dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um þóknun verjanda, sem ákveðin er að meðtöldum virðisaukaskatti, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-kk-nf S-kk-nf R-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði sæti upptöku á á 0,84 gaf amfetamíni, kylfu (munaskrá 176582 munur 608634), fjaðurhníf (munaskrá 176582 munur 608632), loftskammbyssu (munaskrá 176582 munur 608631) og hníf (munaskrá 177161 munur 610157)

Ákærði greiði þóknun verjanda síns, S-kk-ef K-kk-ef K-kk-ef lögmanns, 120.000 krónur. Þá greiði ákærði annan sakarkostnað að fjárhæð 282.489 krónur.

G-kk-nf S-kk-nf